PÁLYÁZATI FELHÍVÁS

# Hajdúböszörmény Város Önkormányzata

(4220 Hajdúböszörmény, Bocskai tér 1.)

a Gazdasági Fejlesztési és Környezetvédelmi Bizottság

184/2022. (IX.27.) GFK számú határozata alapján

nyilvános pályázat útján

Piaci alapon meghatározott lakbér mellett **bérbe adja** a

**4220 Hajdúböszörmény, Karap Ferenc utca 6. II/3.** **szám** alatt található lakást.

A lakás 27 nm-es, 1 szobás, komfortos, megfelelő műszaki állapotú.

A lakásba együttesen beköltözők száma maximum: 2 fő

### A lakásra megállapított bérleti díj: 605,- Ft/m2/hó, valamint a társasházi közös költség megfizetése mellett.

### A megkötendő lakásbérleti szerződés időtartama 3 év.

Kötelezően fizetendő óvadék összege 49 005,- Ft, melyet a lakásbérleti szerződés megkötésekor kell megfizetni a bérbeadó részére.

A lakás 2022. október 18. napján 1300 órától 1330 óráig megtekinthető.

A pályázatok elbírálása az önkormányzat tulajdonában álló lakások és nem lakás céljára szolgáló helyiségek bérbeadásának, valamint elidegenítésének feltételeiről szóló 14/2015. (V.04.) önkormányzati rendelet vonatkozó szabályai szerint, valamint a rendelet 1. számú mellékletében lévő pontrendszer alapján a „Pályázati Szabályzat” alkalmazásával történik.

Érvényesen pályázni csak a Polgármesteri Hivatal Pályázat- és Vagyonkezelési Osztályán (4220 Hajdúböszörmény, Bocskai tér 1. szám alatti 40-es iroda) átvehető, a hivatkozott rendelet 1. számú mellékletében szereplő „Pályázati Szabályzat” adatlapjának kitöltésével lehet.

A **pályázatokat** – a pályázati jogcím és a megpályázott lakás címének megjelölésével – zárt, megcímzetlen, feladót és más jelet nem tartalmazó borítékban kell **benyújtani** a Polgármesteri Hivatal (4220 Hajdúböszörmény, Bocskai tér 1.) központi iktatójába (földszint 21-es szoba) **2022. október 21. napján 12 óráig**.

A pályázat beadását követően a pályázónak hiánypótlásra nincs lehetősége!

A pályázatok elbírálására előreláthatólag 2022. október hónapban (a Gazdasági Fejlesztési és Környezetvédelmi Bizottság soron következő rendes ülésén) kerül sor. A pályázat eredményéről a Pályázat- és Vagyonkezelési Osztály írásban értesti a pályázókat.

**Az Önkormányzat fenntartja magának azon jogát, mely szerint a pályázati eljárást részben vagy egészben eredménytelennek nyilváníthatja indoklás nélkül.**